6. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 169 της 7/9 Φεβρ.1956 (ΦΕΚ Α΄  48) Περί χορηγήσεως επιδόματος ακριβείας εις τους τακτικούς και εκτάκτους δημοσίους υπαλλήλους κλπ. Εκυρώθη δια του άρθρ. 36 Ν.Δ. 4242/1962 Σελ. 303 Διάφορα Επιδόματα 36.Δ.ε.5-6 Λαβόν  υπ’ όψιν εισήγησιν του  κ. Προέδρου της Κυβερνήσεως και του κ. Υπουργού Συντονισμού και Οικονομικών Αποφασίζει: Ι.Την από 1ης Ιαν. 1956 χορήγησιν επιδόματος ακριβείας εις τους τακτικούς και εκτάκτους δημοσίους υπαλλήλους, τους επί συμβάσει ων ο μισθός ορίζεται κατ’ αναφοράν προς ένα των μισθών της ιεραρχίας του τακτικού προσωπικού, το επί μισθώσει εργασίας ιδιωτικού δικαίου προσωπικόν των δημοσίων Υπηρεσιών το μισθολογικώς εξομοιούμενον προς δημοσίους υπαλλήλους, τους αξιωματικούς, τους ανθυπασπιστάς και μονίμους και εθελοντάς οπλίτας του Στρατού Ξηράς, Θαλάσσης, Αέρος, Λιμενικού Σώματος και τους τούτοις αντιστοιχούντας των Σωμάτων Ασφαλείας, το προσωπικόν των ατμηλάτων σιδηροδρόμων, ως και τους εφημερίους, ως ακολούθως: 1ον.9 % επί του βασικού μισθού δια τους υπηρετούντας εις την περιφέρειαν της τέως Διοικήσεως Πρωτευούσης και Θεσσαλονίκης και 2ον.6 % επί του βασικού μισθού δια τους υπηρετούντας εις τας λοιπάς περιφερείας. Εις τους υπηρετούντας επί πλοίων και εις τον Ναύσταθμον καταβάλλεται το επίδομα 6 % επί του βασικού των μισθού. Το κατά τ’ ανωτέρω επίδομα δεν δύναται να υπερβή το ποσόν των δραχ. 250 μηνιαίως δια τους υπηρετούντας εις την 1ην περιφέρειαν και το ποσόν των δραχ. 170 δια τους υπηρετούντας εις τας λοιπάς περιφερείας. Το επίδομα της παρούσης απαλλάσσεται των υπέρ Δημοσίου και τρίτων φόρων, τελών ή άλλων κρατήσεων και των υπέρ του Ι.Κ.Α. και λοιπών Ασφαλιστικών Ταμείων εισφορών. ΙΙ.(Αφορά το προσωπικόν των Ν.Π.Δ.Δ.). ΙΙΙ.(Καταστατική διάταξις). 